‫- 911, מחוז המפטון, איפה מקרה החירום? -‬
‫כן, אנחנו בדרך סלקהאצ'י,‬
‫ובצד הדרך עומד גבר שכולו מלא בדם.‬
‫הוא מנופף בידיים.‬
‫הוא נראה בסדר, אבל זה הרגיש כמו מלכודת,‬ ‫אז לא עצרנו.‬
‫- 4 בספטמבר,‬ ‫3 חודשים לאחר הרציחות -‬
‫אני לא מאשימה אותך.‬ ‫אשלח לשם שוטרים לבדוק.‬
‫האישה אומרת שהוא נהג ברכב שטח,‬ ‫דומה למשאית, מסוג מרצדס.‬
‫מה שלומך?‬ ‫-היי, מה שלומך?‬
‫טוב, מה קרה?‬
‫- המפטון -‬
‫זה היה סוף השבוע של יום העבודה,‬ ‫וחבר מהמפטון התקשר אליי‬
‫ואמר שאלק נורה.‬
‫והדבר הראשון שחשבתי היה‬ ‫שהאדם שירה במגי ופול מצא את אלק.‬
‫אלק אושפז בבית החולים,‬ ‫והם לא בטוחים מי ירה בו.‬
‫תעלומה בדרום קרוליינה‬ ‫הופכת למסתורית עוד יותר.‬
‫גורמים רשמיים אמרו ל"פוקס ניוז"‬ ‫שעורך הדין בן ה-53, אלק מורדוק,‬
‫נורה ונפצע היום‬ ‫במחוז המפטון, דרום קרוליינה.‬
‫אין מידע על מצבו.‬
‫אלק הובהל לבית החולים.‬
‫הוא נורה לאור היום בראשו,‬ ‫כשהחליף צמיג בצד הכביש.‬
‫הסיפור של אלק השתנה ביום אחד.‬
‫אני חושבת שגילינו שבן הדוד אדי היה מעורב.‬
‫- תכחיש הכול…אל תודה בדבר…‬ ‫תאשים מישהו אחר! -‬
‫כן.‬
‫מעולם לא הייתי אדם שקט.‬
‫שמי קרטיס אדוארד סמית. כולם קוראים לי אדי.‬
‫קדימה, מותק.‬
‫לעזאזל.‬
‫פגשתי את אלק בסוף שנות ה-80,‬ ‫תחילת שנות ה-90.‬
‫- קרטיס אדי סמית, חבר של אלק מורדוק -‬
‫הכרתי את אבא שלו.‬ ‫אני חצי מורדוק, אל תספר לאף אחד.‬
‫באמת, אל.‬
‫הייתי חבר של אלק,‬ ‫וגם עבדתי קצת אצלו במהלך השנים.‬
‫עשיתי סידורים עבורו ועבודות קטנות,‬
‫כמו עבודות פינוי והכנת קרקע,‬
‫חציבת תעלות למעבר מים בשטח,‬ ‫כדי שיהיה ניקוז טוב.‬
‫הוא התקשר אליי בעשר, עשר וחצי בבוקר,‬ ‫ושאל מה אני עושה.‬
‫אמרתי, "כלום, עבדתי עד מאוחר."‬
‫הוא אמר, "אתה יכול להגיע הנה לרגע?"‬
‫הוא אמר לי לפגוש אותו‬ ‫בבית הלוויות בוורנוויל.‬
‫כשהרמתי עיניים, הוא בדיוק הגיע.‬
‫הוא משך את מגן השמש לכיוון החלון שלו,‬
‫והעלה את החלון למעלה,‬ ‫כך שהסתכלתי עליו דרך חור כזה.‬
‫שאלתי, "מה אתה עושה?"‬
‫והוא ענה, "ובכן…אני לא רוצה‬ ‫שיראו אותי בעיר."‬
‫והוא אומר, "עוקבים אחריי."‬
‫אמרתי, "מי עוקב אחריך?"‬ ‫הוא אמר, "אס-אל-אי-די".‬
‫ואמרתי, "למה הם עוקבים אחריך?"‬
‫הוא אמר, "אתה יודע, בגלל מה שקרה."‬
‫אמרתי, "מה שקרה במוזל?"‬
‫הוא אמר, "כן."‬ ‫אמרתי, "מה באמת קרה שם?"‬
‫הוא אמר, "הכול פשוט נדפק."‬
‫פשוט ככה.‬
‫הוא אמר, "אתה אוהב אותי?"‬ ‫אמרתי, "כמו אח."‬
‫"אעשה בשבילך הכול."‬
‫הוא אמר, "אני רוצה שתירה בי למוות."‬
‫אמרתי, "זה לא יקרה.‬ ‫לא היום ולא מחר. תשכח מזה."‬
‫והוא אמר, "אז כנראה אצטרך‬ ‫לעשות זאת בעצמי."‬
‫והוא נסע.‬
‫יצאתי בעקבותיו.‬
‫עקבתי אחריו מתוך דאגה טהורה,‬
‫ולו רק בגלל שמגי ופול כבר מתים,‬
‫מר רנדולף מת שלושה או ארבעה ימים לאחר מכן,‬
‫המשפחה לא צריכה שיקרה עוד משהו.‬
‫כשהגעתי לשם, ופתחתי את החלון,‬
‫הוא ניגש לחלון שלי עם אקדח.‬
‫חשבתי שאוכל להפחיד אותו כך שיתעשת.‬
‫יריתי באוויר.‬
‫והוא, עם כל המטר תשעים שלו,‬
‫פשוט צנח לאספלט.‬
‫מכאן הגיע הסימן על הראש שלו.‬
‫מהאבנים שנמצאות בצדי הכביש,‬
‫לא מכדור בראש.‬
‫פספסתי אותו בשני מטר בערך, מאחורה.‬
‫כששאלתי, "למה רצית שאירה בך?" הוא ענה לי,‬
‫"כי הם יוכלו להוכיח‬ ‫שאני אחראי למוות של מגי ופול."‬
‫וידעתי שאני לא יריתי בו.‬
‫ראיתי שעליו אין דם ועליי אין דם,‬ ‫אז הלכתי הביתה.‬
‫- רצח כפול: שערורייה בדרום קרוליינה -‬
‫היי, מה שלומך, אדוני?‬ ‫-היי, מה שלומך?‬
‫מה קרה?‬ ‫-ירו בי.‬
‫ספר לי עוד מה…‬
‫תוך כדי נסיעה היה לי תקר בגלגל. עצרתי בצד,‬
‫ומכונית עברה לידי.‬
‫לא הקדשתי הרבה תשומת לב למשאית,‬
‫אבל אז היא הסתובבה בחזרה.‬
‫הוא נראה כמו בחור נחמד,‬
‫וסובבתי את הראש ואז, בום.‬
‫ושישה, שבעה ימים לאחר מכן,‬ ‫מחלקת אכיפת החוק של המדינה הגיעה‬
‫והתחילה לשאול אותי שאלות.‬
‫ואז גיליתי שהייתי אמור‬ ‫לירות לו בעורף עם אקדח בקוטר 38.‬
‫סוכנים ממחלקת אכיפת החוק‬ ‫של קרוליינה הדרומית‬
‫עצרו את קרטיס אדוארד סמית‬ ‫בן ה-61 ממחוז קולטון.‬
‫רשויות המדינה טוענות שסמית תכנן את הירי.‬
‫כעת השאלה היא, מיהו קרטיס סמית,‬
‫והאם היו לו קשרים‬ ‫עם משפחת מורדוק לפני כל זה?‬
‫איך הרגשת כשראית את זה בחדשות?‬
‫זה היה מאכזב מאוד. באמת.‬
‫מעולם לא הסתבכתי…‬
‫עם החוק.‬
‫השוטרים לא יושבים לי על הווריד.‬ ‫הם לא באים אליי הביתה.‬
‫הם לא עוצרים אותי ומחפשים "סמים".‬
‫מעולם לא דיברתי עם עורך דין או משהו כזה.‬
‫דיברתי עם אס-אל-אי-די בלי עורך דין.‬ ‫לא היה לי מה להסתיר מהם.‬
‫לא התייחסתי לעניין הזה ברצינות, למען האמת.‬
‫ידעתי שלא יריתי בו,‬
‫אבל זה מה שהוא ניסה לספר לכולם,‬ ‫או, בעצם, סיפר לכולם.‬
‫הירי בצד הדרך הכניס את אדי סמית לתמונה,‬
‫ואלק ניסה להפיל את זה על סמית,‬
‫אבל העניינים של אלק התחילו לקרוס.‬
‫אדי כונה "המורדוק הרביעי".‬
‫הוא עזר למשפחת מורדוק לנקות‬ ‫כל מה שהיה זקוק לניקוי.‬
‫אדי ואלק היו בני דודים,‬ ‫איפשהו בשושלת המשפחתית,‬
‫ולפי מה ששמעתי,‬ ‫הם היו מעורבים בהונאות כספים.‬
‫זה כלל פדיון המחאות. כנראה גם סמים.‬
‫אתה סוחר סמים?‬
‫לא.‬
‫אם הייתי כזה, הייתי אחד ממש גרוע.‬ ‫היה לי רק לקוח אחד…‬
‫וזה אלק מורדוק.‬
‫במה עבדת?‬
‫בשום דבר…חוץ מלעשות עבורו שליחויות.‬
‫זה התחיל בסוף 2015, תחילת 2016.‬
‫הייתי במשרד יום אחד, אני לא זוכר למה.‬
‫הוא היה צריך לשלוח מעטפה לביופורט.‬
‫השלכתי אותה על המושב, ושמעתי…‬
‫קול רשרוש, מבין?‬
‫וידעתי היטב שאין שם נחש.‬
‫הקול שבקבוק כדורים משמיע כשהוא חצי מלא.‬
‫ומעולם לא הסתכלתי על השם שעל המעטפה.‬
‫הנחתי שזה אמור להגיע‬ ‫למשרד עורכי דין שנמצא שם.‬
‫בשעה וחצי הרווחתי 200 דולר.‬
‫רק נסעתי, אתה מבין.‬
‫הוא ביקש שאסע לשדה התעופה לפגוש אנשים.‬
‫נמלי תעופה קטנים‬ ‫באזור דרום קרוליינה, ג'ורג'יה.‬
‫אני די בטוחה שבאסטר ופול ידעו על הסמים.‬
‫לדעתי כולם ידעו‬
‫שיש בעיה עם…בעיית הסמים של אלק.‬
‫המצב היה,‬
‫שכולם ידעו, אבל לא דיברנו על זה.‬
‫אני לא יודעת בכמה מדובר. זה היה לא מעט.‬
‫היו לו סמים בכל מקום.‬
‫הוא היה שם אותם בכל מקום.‬
‫אלו היו שקיות קטנות.‬
‫לפעמים היו שם רק שאריות אבקה,‬ ‫ולפעמים הייתה שם גלולה.‬
‫לפעמים אלק היה משאיר את השקיות.‬ ‫אני מניחה שהן נפלו לו מהכיס.‬
‫מגי ידעה שמשהו חשוד קורה,‬
‫אבל לדעתי היא לא הייתה ערה להיקף הבעיה.‬
‫במחוז המפטון היו שמועות שמדובר בקרטלים,‬
‫כנראה גם הלבנת כספים,‬
‫ואז שמענו שמועות על בעל הנכס,‬
‫שהיה חבר קרוב של משפחת מורדוק,‬
‫והיה הבעלים של השטח לפניהם.‬
‫יש ראיות משמעותיות‬ ‫לכך שהוא היה מעורב בסחר בסמים.‬
‫הוא לא הורשע, אבל הוא הואשם בסחר בסמים,‬
‫והעד מת ממש לפני המשפט.‬
‫ההגנה העלתה גם תיאוריה אחרת‬ ‫שדיברה על קשר להברחת סמים,‬
‫ושאנשים מעולם הסמים רצחו את המשפחה‬
‫כדי לסגור חובות שהיו להם.‬
‫תראו, עבדתי על הרבה זירות רצח,‬
‫מכנופיות רחוב וחיסולים של חבורות אופנוענים‬
‫ועד לפגיעות ירי עצמיות.‬
‫- ד"ר קנת קינסי‬ ‫מומחה לזיהוי פלילי -‬
‫עבדתי על הרבה מקרים מזעזעים.‬
‫מעולם לא ראיתי רצח שמבוצע ככה.‬
‫לדעתי, זה לא היה רצח מתוכנן.‬
‫לא היינו רואים‬ ‫כל כך הרבה פגיעות בגברת מגי.‬
‫היו יורים בה פעמיים וזהו.‬
‫זו הייתה עבודה של חובבן‬ ‫או של אדם שלא תכנן את זה.‬
‫ואז עלה רעיון שאלק היה מעורב בפשע,‬ ‫או עם אנשים מעולם הסמים.‬
‫יש הרבה חקירות פתוחות בנושא,‬
‫ואנחנו לא מגיבים על חקירות פתוחות.‬
‫ולא על מידע בנוגע לחבר המושבעים הגדול.‬
‫ואנחנו מודעים לכך שיש אינטרנט.‬ ‫אנשים יכולים לכתוב מה שהם רוצים.‬
‫אז עלינו להיזהר ולבדוק האם באמת יש ראיות‬
‫לאותם קשרים שאנו אומרים שהיו.‬
‫נוכל לדבר על ההמחאות?‬ ‫פדית הרבה המחאות בשביל אלק.‬
‫תוכל להסביר את זה?‬
‫יש עליו תמיד שלושה או ארבעה פנקסי המחאות.‬
‫פדיתי הרבה המחאות בשבילו,‬ ‫במהלך שמונה או עשר שנים.‬
‫שאלתי אותו כמה פעמים,‬ ‫"זו לא הלבנת כספים, נכון?"‬
‫"לא, אתה רק עושה לי טובה."‬
‫"אתה פודה את ההמחאה שלי מהחשבון שלי."‬
‫כל ההמחאות שקיבלתי היו מהחשבון שלו.‬
‫ניסיתי להבין איך לצאת מזה.‬
‫רציתי להפסיק, וכשאמרתי לו,‬ ‫"תראה, לא אעשה את זה יותר."‬
‫"אני לא אהיה איש השליחויות שלך, כביכול."‬
‫הוא הכיר את הבת שלי.‬ ‫הוא ידע שאממן לה את הלימודים.‬
‫וכדי להגיע לעבודתה,היה עליה לעבור בשכונות‬
‫שלא כדאי לעבור בהן.‬
‫והוא אמר, "ניקול עדיין עובדת‬ ‫באוניברסיטת קליפורניה?"‬
‫זאת הייתה העסקה.‬
‫משהו כמו,‬ ‫"אתה נשאר פה ואתה לא הולך לשום מקום."‬
‫מעולם לא היה איום מפורש.‬
‫זה היה מרומז.‬
‫לא היה אף אחד,‬
‫אף אחד מכל ארבעת או חמשת המחוזות פה מסביב‬
‫שלא היה מכניס אותי לבית משוגעים‬
‫אם הייתי מספר לו מה קורה.‬
‫פשוט ככה.‬
‫- רנדולף מורדוק -‬
‫כלומר, הם פרקליטים כבר במשך 88 שנים,‬ ‫ועדיין יש להם כוח.‬
‫ארבעה דורות במשפחה אחת.‬
‫זה בלתי רגיל.‬
‫- רנדולף מורדוק השלישי -‬
‫ההגנה גם טענה, בשלב מוקדם יותר,‬ ‫שייתכן שלאדי סמית, בן הדוד אדי,‬
‫היה מניע להרוג את המשפחה.‬
‫ממש לא. מהר מאוד הכול נהיה רציני.‬
‫הרגשתי כאילו מנסים להפיל את זה עליי.‬
‫שאני הייתי אחראי לכל זה.‬ ‫שאני יריתי במגי ופול.‬
‫שגנבתי את הכסף של כולם,‬ ‫ובכלל לא ידעתי במי מדובר.‬
‫בחודש שקדם לרצח הכפול בשבעה ביוני,‬
‫קיבלת המחאה על שמך,‬
‫עשרה ימים לפני הרציחות.‬
‫על מה שילמו לך?‬
‫בכל הנוגע להמחאות שנפדו‬ ‫לפני או אחרי הרציחות,‬
‫הייתה המחאה על סך 25,000 דולר,‬ ‫כפי שאתה רואה.‬
‫הוא נתן לי את ההמחאות,‬ ‫אמר לי להכניס אותן לחשבון.‬
‫הוא רשם המחאות.‬ ‫ואני פדיתי אותן והבאתי לו את הכסף.‬
‫אבל…זה לפני שזה קרה, זאת אומרת…‬
‫לא ידעתי מה עומד לקרות.‬
‫לא הייתי חושב על זה.‬
‫עזרת להרוג את פול?‬
‫לא.‬
‫עזרת להרוג את מגי?‬
‫לא.‬
‫אם הייתי יודע,‬ ‫אין סיכוי שהייתי נותן לזה לקרות.‬
‫לאף אחד לא מגיע משהו כזה.‬
‫נראה לי שמעולם לא הרגשתי‬ ‫כזה לחץ להצליח בתיק.‬
‫באותו זמן, לא היו מספיק ראיות‬
‫כדי להאשים את אלק ברצח פול ומגי.‬
‫במשך כל הזמן הזה ידענו‬
‫שזה לא יהיה תיק שעוסק בדנ"א,‬ ‫או בטביעות אצבע,‬
‫סימני צמיגים, או משהו כזה,‬
‫כמו שאנשים רואים בתכניות כמו סי-אס-איי,‬ ‫והם קיימים בכל תיק.‬
‫אבל יש ראיות טובות באותה מידה,‬
‫ואלה הראיות הדיגיטליות,‬ ‫טביעת הרגל הדיגיטלית של כולנו.‬
‫עד לאותו הזמן,‬ ‫לא יכולנו להיכנס לטלפון הנייד של פול‬
‫כדי להבין מה פול עשה בדקותיו האחרונות.‬
‫קיבלנו מידע מרוגן גיבסון, חבר קרוב של פול.‬
‫הוא דיבר בטלפון עם פול, כשהוא היה במכלאות,‬ ‫באותו ערב של הרציחות.‬
‫אבל ידענו שזה לא יספיק.‬
‫הטלפון של פול היה נעול,‬ ‫ואף אחד לא ידע את הסיסמה.‬
‫יש לנו הורדה חלקית כי אין לנו את הסיסמה.‬
‫אתה יודע מה הסיסמה שלו?‬ ‫-לא.‬
‫הוא התנהג בחשאיות לגבי הטלפון שלו.‬
‫גם השירות החשאי עשה ניסיון.‬
‫מישהו ניסה את תאריך יום ההולדת של פול,‬ ‫והופ, הטלפון נפתח.‬
‫הטלפון נפתח, ואיתו גם התיק שלנו.‬
‫שם מצאנו את סרטון המכלאות הידוע לשמצה.‬
‫אתה רשאי לקרוא לעד הבא שלך.‬
‫תודה, כבודו, אנו מזמנים את רוגן גיבסון.‬
‫- רוגן גיבסון, חבר של פול מורדוק -‬
‫היה לי חשוב לראות את העדות של רוגן.‬
‫רוגן הוא אחד האנשים הנאמנים ביותר‬ ‫שאי פעם פגשתי.‬
‫גדלנו ביחד.‬
‫הוא ייתן בשבילך הכול, זה בטוח.‬
‫בן כמה היית כשהכרת את פול מורדוק?‬
‫אני מכיר אותו כל חיי.‬
‫היית חבר קרוב של פול עד היום שבו הוא נרצח?‬
‫כן.‬
‫האם היית קרוב לשאר המשפחה?‬
‫כן.‬
‫הם כמו משפחה שנייה.‬
‫הם כמו משפחה שנייה בשבילך?‬ ‫-כן, אדוני.‬
‫רוגן הוא שכן וחבר ותיק של המשפחה.‬
‫באותה התקופה הוא גר מחוץ לעיר‬ ‫והוא היה צריך מישהו שיטפל‬
‫בכלב החדש שלו, קאש, ופול טיפל בו.‬
‫פול צילם את הכלב של חבר שלו, רוגן,‬
‫שהייתה לו בעיה עם הזנב.‬
‫הם היו במכלאות.‬
‫פול ניסה להשיג אותו בפייסטיים,‬ ‫אבל לפי עדויות, יש שם קליטה חלשה.‬
‫אז במקום פייסטיים עם הכלב,‬ ‫הוא מצלם את הסרטון הזה.‬
‫כבודו, כעת אציג לעד‬ ‫את מוצג ההגנה מספר 297.‬
‫- שבעה ביוני, 2021, ליל הרציחות -‬
‫תתרחק.‬
‫- 8:44 בערב -‬
‫- 8:44 בערב, פול מצלם את קאש -‬
‫שב, קאש. קדימה, שב. טוב. בוא הנה.‬
‫בוא הנה, קאש.‬
‫בוא הנה.‬
‫קאש.‬
‫היי, יש לו ציפור בפה.‬
‫יש לו אבן.‬
‫היי, באבה.‬
‫זה שרקן.‬ ‫-יש שם אפרוח.‬
‫בוא הנה, באבה!‬
‫ידעתי שהיא הלכה למכלאה.‬
‫הייתי בבית.‬
‫הפעם האחרונה שראית את פול ומגי‬ ‫הייתה כשאכלתם ארוחת ערב.‬
‫כן, אדוני.‬
‫אחרי ארוחת הערב, מגי ופול הלכו למכלאה?‬
‫נשארתי על הספה.‬
‫בוא הנה, באבה!‬
‫שקט השתרר ברחבי בית המשפט.‬
‫השתררה דממה, מעין עצירת נשימה בתדהמה.‬
‫ואז הבחנתי שאנשים מרימים ראש,‬ ‫כאילו נשענים קדימה.‬
‫ותוהים האם הם שמעו נכון?‬
‫וזיהית את הקולות שהיו שם?‬
‫כן.‬ ‫-ומה שמעת?‬
‫את פול, גברת מגי, מר אלק.‬
‫האם תוכל להצביע על אלק מורדוק,‬
‫האדם שאת קולו זיהית בסרטון,‬ ‫בבית המשפט הזה?‬
‫הוא שם, בג'קט האפור.‬
‫נא לציין בפרוטוקול שהעד זיהה את הנאשם.‬
‫מגי הייתה שם, ופול. הכלבים היו שם,‬
‫התרנגולת ובאבה. וגם אלק.‬
‫כשראיתי את הסרטון, עברה בי תחושה מצמררת.‬
‫שמעתי את פול מתעסק עם קאש,‬
‫ואז שמעתי את מגי צועקת, "זה שרקן."‬
‫ואז, פתאום, שמעתי אותו קורא לבאבה.‬
‫בוא הנה, באבה.‬
‫כששמעתי את הקול, מיד ידעתי.‬
‫ידעתי שזה הוא.‬
‫הסרטון שצולם בשעה 8:44‬ ‫הוא הציר המרכזי של תיק הרצח הזה,‬
‫כי אנו יודעים שמגי, פול ואלק‬ ‫השתמשו הרבה בטלפון שלהם.‬
‫ובתוך מספר דקות,‬
‫הפעילות בטלפון שלהם נפסקה, לנצח.‬
‫- יום שני, שבעה ביוני, 8:49 -‬
‫התביעה הייתה משוכנעת שהם נהרגו‬ ‫בין שעה 8:44 ל-8:49.‬
‫אלק מורדוק היה שם,‬
‫בערך שתי דקות לפני שמגי ופול נרצחו.‬
‫והוא לא חשב שפיסת המידע הזאת חשובה מספיק‬
‫כדי לשתף את רשויות החוק. במשך שנה.‬
‫אלוהים, יש לי צמרמורת.‬ ‫היה קשה לראות שנייה אחרי שנייה.‬
‫אין לדעת אם אלה היו מילותיה האחרונות,‬ ‫אבל הן היו בין האחרונות.‬
‫בידי פול הייתה הראייה האחרונה,‬ ‫החשובה כל כך.‬
‫זו הייתה העדות של פול, במובן מסוים.‬
‫למרות שלא ראיתי‬ ‫או דיברתי עם פול כבר שלוש שנים,‬
‫זה היה כאילו יכולתי, בבירור, לראות הכול.‬
‫פול צועק על הכלב.‬
‫זה היה כאילו שהייתי שם.‬
‫יכולתי לדמיין הכול.‬
‫הוא נשמע לי שמח,‬
‫ו…‬
‫זה נתן לי קצת שלווה, אני מניח.‬
‫לדעת שאלו היו רגעיהם האחרונים…‬
‫- מורגן דוטי, חברתו לשעבר של פול מורדוק -‬
‫זה היה קשה, וכנראה שזו הסיבה‬ ‫שצפיתי בו כל כך הרבה פעמים.‬
‫אני חושבת הרבה על זה‬ ‫שגברת מגי הגיעה למכלאות,‬
‫היא מעולם לא עשתה זאת.‬
‫כשהיה חושך, היא הייתה בבית.‬
‫גברת מגי הייתה פחדנית.‬
‫אם מר אלק לא היה בבית, היא הייתה‬ ‫מבקשת מפול לישון בחדר השינה הסמוך.‬
‫היא הייתה עוברת ונועלת כל דלת, כל חלון.‬
‫אני מרגישה שהייתה סיבה לכך‬ ‫שקראו לה להגיע לשם.‬
‫אתה יודע, זה קשה.‬
‫לא רציתי שהדבר האחרון שפול יראה‬ ‫יהיה הפרצוף של מר אלק.‬
‫לא רציתי שהוא יירצח,‬
‫ועברו בי המון מחשבות בנוגע לזה.‬
‫חשבתי על מיליון אנשים שונים‬ ‫שזה היה יכול לקרות להם.‬
‫מר אלק הרג את פול ומגי.‬
‫הסרטון שנמצא בטלפון של פול הוכיח‬
‫שהוא בוודאות היה קרוב לאזור,‬ ‫ולא כפי שהוא טען,‬
‫אבל לא אוכל להגיד‬ ‫שאני חושב שהוא רצח את הילד שלו.‬
‫חלון הזמן המכריע,‬ ‫כשנפסקה הפעילות בטלפונים שלהם,‬
‫הוא אומר שהוא לא היה שם,‬ ‫ואנחנו יודעים שהוא היה.‬
‫אני חושבת על זה שבתחילת המשפט,‬ ‫המשפחה הגיעה.‬
‫הייתה אווירה יותר קלילה.‬
‫אלק היה מסתובב אליהם ומדבר איתם.‬ ‫הם נתנו כיף אגרוף, היו מדברים, מתחבקים.‬
‫תתרחק.‬
‫אחרי הסרטון, הייתה תחושת של דאגה וחשש.‬
‫אני חושב שאלק מורדוק רצה לעלות לדוכן.‬
‫הוא רצה להעיד כי הוא האמין‬
‫שיוכל לתמרן את המושבעים,‬ ‫כפי שעשה פעמים רבות כל כך.‬
‫לדעתי, לתת לאלק מורדוק להעיד היה צעד גרוע,‬
‫אבל לא בטוח שהייתה להם ברירה.‬
‫אתה רשאי לקרוא לעד הבא שלך.‬
‫תודה, כבודו.‬
‫הנאשם, ריצ'רד אלכסנדר מורדוק,‬ ‫מבקש לעלות לדוכן.‬
‫אני זוכרת שישבתי שם וחשבתי,‬
‫"האם הוא יצליח לעשות קסמים כעורך דין,‬
‫ויוכיח את המוניטין שלו?"‬
‫אני זוכרת שהשבעתי את אלק.‬
‫נראה שהוא ממהר להגיע לדוכן.‬
‫הוא ידע בעל פה את השבועה,‬ ‫וענה לה לפני שסיימתי.‬
‫אני אלק מורדוק.‬
‫מ-ו-ר-ד-ו-ק.‬
‫בוקר טוב.‬
‫מר מורדוק,‬
‫ב-7 ביוני, 2021, האם לקחת את האקדח הזה,‬ ‫או כל אקדח דומה לו‬
‫וירית לבן שלך פול בחזה‬
‫בחדר ההאכלה בשטח שלכם בדרך מוזל?‬
‫לא.‬
‫מר מורדוק, האם לקחת את האקדח הזה,‬ ‫או כל אקדח דומה לו‬
‫ופוצצת לבן שלך את המוח‬ ‫בשבעה ביוני או בכל יום ובכל זמן אחר?‬
‫לא.‬
‫מר גריפין,‬ ‫מעולם לא יריתי באשתי או בבן שלי.‬
‫בוא הנה, באבה.‬
‫מר מורדוק, האם זה אתה‬
‫שמופיע בסרטון מהמכלאה בשעה 8:44,‬
‫בשבעה ביוני, בלילה שבו מגי ופול נרצחו?‬
‫כן.‬
‫האם היית במכלאות בשעה 8:44,‬ ‫בערב בו מגי ופול נרצחו?‬
‫כן.‬
‫האם שיקרת לסוכן אס-אל-אי-די אוון‬
‫כשאמרת שהפעם האחרונה שראית‬ ‫את מגי ופול הייתה בארוחת הערב?‬
‫שיקרתי להם.‬
‫למה?‬
‫אתה יודע, "אנחנו טווים רשת סבוכה."‬
‫אבל מהרגע ששיקרתי,‬
‫נאלצתי להמשיך ולשקר.‬
‫אחד הדברים שהדהימו אותי, כאבא וכבעל,‬
‫הוא שאם אצא מהבית‬ ‫וכעבור שתי דקות, מישהו ייכנס‬
‫וירצח באכזריות את כל המשפחה שלי,‬
‫הדבר היחיד שאחשוב עליו ואצרח אותו הוא,‬ ‫"אילו רק הייתי שם."‬
‫"אם רק הייתי נשאר עוד שתי דקות,‬ ‫הייתי יכול להציל אותם."‬
‫בשום שלב בחקירתו הנגדית הוא לא הביע חרטה‬
‫על כך שהוא פספס את הרוצחים של אשתו ובנו‬
‫שנכנסו לשם ורצחו אותם באכזריות.‬
‫אז בסופו של דבר,‬ ‫אלק היה העורך דין של עצמו.‬
‫אין לי ספק שהעדות של אלק‬ ‫פגעה בתיק של עורך הדין שלו.‬
‫כשדיברת עם גברת שלי לאחר מה שקרה,‬
‫ביקשת ממנה להגיד שהיית שם יותר מ-20 דקות.‬
‫שמעתי את העדות של שלי.‬
‫אני מאמין ששלי היא אדם טוב.‬
‫אולי דיברנו על כמה זמן שהיתי שם.‬
‫באותו זמן, אם חשבתי שהייתי שם 45 דקות,‬
‫ייתכן שאמרתי שהייתי שם 45 דקות, אבל…‬
‫אני לא יודע.‬
‫הוא שיקר כי לעולם לא הייתי אומרת‬ ‫את זה אם זה לא היה נכון.‬
‫אחד הדברים שבלטו במשפט הזה‬
‫הוא שכמה מהעדויות הכי אפקטיביות,‬
‫נוגעות ללב והבלתי נשכחות היו של נשים.‬
‫שלי,‬
‫ובהחלט בלנקה.‬
‫- 1 במרץ 2023,‬ ‫שישה שבועות מתחילת המשפט -‬
‫לרוב, ההגנה מבקשת‬ ‫שהמושבעים יבקרו בזירת הפשע.‬
‫אני מאמינה שההגנה, במקרה זה,‬
‫רצתה שהמושבעים יראו עד כמה גדול שטח מוזל,‬
‫איך דברים במקרה התרחשו.‬
‫ההגנה מאוד רצתה שהמושבעים יגיעו למוזל,‬ ‫והתביעה הסכימה.‬
‫אז בבוקר האחרון,‬ ‫השופט ארגן סיור עבור חבר המושבעים.‬
‫הוחלט שיהיה ליווי עיתונאי.‬
‫אז היה צוות של צלם וידאו,‬ ‫צלם סטילס, וכתב אחד.‬
‫למזלי נבחרתי ללכת.‬
‫לדעתי לא היה סיור כזה מאז שחבר המושבעים‬ ‫של או.ג'יי הגיע לברנטווד.‬
‫זה זכה לתהודה‬ ‫בכל רחבי המדינה, וגם ברמה הבינלאומית.‬
‫רציתי לוודא שאני רואה, מתארת‬
‫ומעבירה את זה באופן נכון לאנשים,‬ ‫ועוזרת להסביר את הסיור החשוב הזה.‬
‫אחד הדברים הראשונים שעשיתי‬
‫היה לקבוע מה המרחק‬ ‫בין מקום הנפילה של מגי לזה של פול.‬
‫היה קשה לדמיין את זה.‬
‫הדפסתי את המוצג שהראה היכן נמצאו הגופות.‬
‫מגי ראתה הכול, והיא ראתה מי עשה זאת,‬
‫מאותו המקום שבו היא נפלה.‬
‫אני זוכרת שהלכתי לחדר ההאכלה,‬ ‫ואז הלכתי הלוך ושוב,‬
‫וספרתי צעדים כדי למדוד כמה זה רחוק,‬ ‫וזה היה במרחק 12 צעדים רגילים.‬
‫זה היה המרחק שלה מהמקום שבו הוא נפל.‬
‫ולא קיבלנו הוראות ספציפיות,‬ ‫אז הלכתי לחדר ההאכלה.‬
‫פול עמד בערך חצי מטר בתוך החדר כשהוא נורה.‬
‫אז עמדתי קרוב ככל האפשר‬ ‫למקום שבו חשבתי שהוא נורה,‬
‫והבנתי…שהוא לא היה יכול לראות,‬
‫לפחות בירייה הראשונה, מי ירה בו.‬
‫אבל אז, אם הוא מעד קדימה,‬
‫אין ספק, הוא ראה מי…‬
‫פוצץ לו את המוח.‬
‫הייתה לי הרגשה,‬ ‫לאחר הזמן המשותף שלי עם המושבעים במוזל,‬
‫שלא ייקח למושבעים הרבה זמן‬ ‫להגיע להחלטה בתיק הזה.‬
‫זה נקרא אינטואיציה נשית.‬
‫ואז נכנסתי למשרד שלי,‬
‫להתכונן למה שעמדנו לעשות‬ ‫בנוגע להקראת פסק הדין.‬
‫והתקשרתי לחברה שלי,‬ ‫שהיא פקידת בית המשפט של מחוז המפטון.‬
‫אמרתי, "לא בטוח שאוכל לעשות זאת.‬ ‫אני אבקש מהשופט ניומן לעשות זאת."‬
‫"לא בטוח שאוכל לעשות זאת."‬
‫היא אמרה, "מותק, תקראי את זה‬ ‫כמו כל פסק דין אחר."‬
‫כשחבר המושבעים חזר, הרגשתי מאוד מותש.‬
‫אני חושב שהרגשנו שאמרנו הכול.‬
‫עשינו כל מה שיכולנו לעשות.‬
‫חבר המושבעים סיים, וזה היה יום ארוך.‬
‫הלכתי למרכז התקשורת כדי לנסות להתכונן‬
‫למה שחשבנו שהסיפור יהיה.‬
‫אני זוכרת את דיק, ג'ים וצוות ההגנה‬ ‫נכנסים למרכז התקשורת.‬
‫בזמן שאנחנו עומדים שם, דיק שמע שהמושבעים‬
‫ביקשו מוניטורים לתצוגה,‬ ‫והוא ראה זאת כסימן חיובי.‬
‫דפקו לי בדלת ואמרו שהמושבעים מוכנים לצאת.‬
‫הודענו לשופט ניומן‬ ‫שכולם מוכנים בבית המשפט.‬
‫העובדה שלקח למושבעים פחות משעה לחזור,‬
‫הפיגה את הספקות של כולם ואמרה,‬ ‫"אנחנו לא צריכים ארוחת ערב, אנחנו מוכנים."‬
‫היה קשה לתפוס שתכף תהיה החלטה,‬ ‫כזו או אחרת.‬
‫הגעתם להכרעה?‬ ‫-כן, אדוני.‬
‫החלטתם פה אחד?‬ ‫-נכון, אדוני.‬
‫טוב, תעבירי בבקשה לפקידה, שתעביר לי.‬
‫הוא עבר על פסק הדין, ואז הוא מסר לי אותו.‬
‫ואמר, "גברתי הפקידה,‬ ‫את מוכנה לקרוא את פסק הדין?"‬
‫צוות ההגנה והמשפחה הסתכלו עליי בדריכות,‬
‫וגם כולם בבית המשפט וכנראה גם בכל העולם.‬
‫אז נשמתי עמוק, והתחלתי לקרוא את פסק הדין,‬
‫מההתחלה ועד הסוף, לא רציתי לפספס דבר.‬
‫מדינת קרוליינה הדרומית, מחוז קולטון,‬
‫בבית המשפט המחוזי,‬
‫בחודש יולי 2022,‬
‫המדינה נגד ריצ'רד אלכסנדר מורדוק, הנאשם,‬
‫באישום על רצח…‬
‫ניתן גזר דין אשם.‬
‫יכולת להרגיש את הדממה.‬
‫אף על פי שהמשפחה‬ ‫לא הפגינה רגשות באולם המשפט,‬
‫נאמר לי שכשהם חזרו לחדר,‬
‫זה היה המקום שבו המשפחה הייתה ביחד,‬
‫באסטר נשבר ונפל על ברכיו, ופשוט בכה.‬
‫- גוון ג'נרט, מושבעת -‬
‫כבר ידעתי מה פסק הדין שלי כשהגענו לשם.‬
‫הצבענו כמה פעמים.‬
‫היו שאלות על הרובים.‬
‫הייתה שם גברת צעירה‬ ‫שלא האמינה שהוא עשה זאת,‬
‫כי היא לא האמינה‬ ‫שאדם יכול להרוג את המשפחה שלו.‬
‫זה מה שהיא כל הזמן אמרה.‬
‫וכשהצבענו שוב,‬
‫זה היה פה אחד.‬
‫הרגשתי שקיבלתי את ההחלטה הנכונה.‬ ‫שאנחנו קיבלנו החלטה נכונה.‬
‫כששמעתי את גברת בקי מקריאה שהוא נמצא אשם,‬
‫הסתכלתי על הצוות שהיה בצד‬ ‫ועל רשויות החוק שהיו מאחורינו,‬
‫וכל כך שמחתי שהם לא עברו את כל זה לשווא,‬
‫ושקיבלנו את הצדק שחשבנו שמגיע למגי ולפול.‬
‫כשהמושבעים חזרו עם פסק דין אשם,‬ ‫הרגשתי שקיבלתי חיזוק עצום.‬
‫חיזוק לכך שקיבלתי את ההחלטה הנכונה.‬
‫חיזוק לכך שהצוות שלנו עשה את הדבר הנכון‬
‫השיג הרשעה, והוכיח להרבה אנשים שהם טעו.‬
‫- 3 במרץ, 2023, מתן גזר הדין -‬
‫מר מורדוק, תעמוד בבקשה.‬
‫להקראת גזר הדין.‬
‫זה היה אחד המקרים המטרידים ביותר,‬
‫לא רק עבורי, כשופט,‬
‫ועבור המדינה וצוות ההגנה,‬
‫אלא גם לכל האזרחים בקהילה זו.‬
‫יש לנו אישה שנרצחה,‬
‫בן שנרצח באכזריות.‬
‫אבל כשבאת והעדת, באופן מפתיע,‬
‫שאשתי, בני ואני יצאנו ונהנינו מהחיים,‬
‫זה היה לא אמין ולא משכנע.‬
‫הביטוי שבו השתמשת על דוכן העדים,‬
‫"אנחנו טווים רשת סבוכה", למה התכוונת בזה?‬
‫התכוונתי שמרגע ששיקרתי, המשכתי לשקר.‬
‫טוב, מר מורדוק, ברצח של אשתך, מגי מורדוק,‬
‫אני דן אותך למאסר עולם עד סוף חייך.‬
‫על הרצח של פול,‬
‫שכנראה אהבת כל כך,‬
‫אני גוזר עליך מאסר עולם עד סוף חייך.‬
‫גזרי הדין יתבצעו באופן עוקב.‬
‫השוטרים רשאים לקחת את האסיר.‬
‫חשבנו שאחרי מתן גזר הדין,‬
‫העול הכבד יוסר,‬
‫שבהמפטון תשתרר תחושה קלילה יותר,‬
‫אבל זה פתח עוד תיבת פנדורה של שאלות.‬
‫שואלים אותי,‬ ‫"האם מישהו עזר לאלק לרצוח את פול ומגי?"‬
‫אם מישהו עזר לו, היינו מחפשים אותו.‬
‫ענני הסערה התחילו להתאסף מעליו,‬
‫והיה עליו לעשות מעשה נואש אחרון‬ ‫על מנת להציל עצמו‬
‫ולשמר את המורשת האישית שלו.‬
‫ורציחת פול ומגי‬ ‫היה המחיר שהוא היה מוכן לשלם.‬
‫לדעתי אלק לחץ על ההדק.‬
‫ולדעתי הוא קיבל עזרה‬ ‫בניקוי מה שהיה צריך לנקות.‬
‫ומה שנשאר לנו הייתה זירת הפשע‬ ‫שהובילה אותנו למשפט.‬
‫לדעתי הוא תכנן את זה במשך הרבה זמן.‬
‫בתוך תוכי, אני מרגישה שאולי הייתה לו עזרה.‬
‫אבל לדעתי הוא היה זה שקיבל את ההחלטות.‬
‫קשה לי לחשוב על זה, זה מצמרר אותי.‬
‫הדבר היחידי שאני יכול לומר על המצב הזה‬
‫הוא שלדעתי יש אדם נוסף,‬
‫ואולי אפילו יותר, אבל יש לפחות עוד אדם אחד‬
‫שצריך לעמוד מול אותם האישומים‬ ‫שמולם עמד מר אלק.‬
‫כי אני לא חושב‬ ‫שמר אלק היה יכול לירות בילד שלו.‬
‫אנחנו לא יודעים למה הוא עשה את זה.‬
‫אולי יום אחד הוא יספר לאנשים.‬
‫רק הוא יודע למה הוא עשה זאת.‬
‫את חושבת שאלק קיבל עזרה?‬
‫אני לא רוצה לענות על השאלה הזאת.‬
‫אני לא…‬
‫לא מרגישה בנוח לענות על השאלה הזאת.‬
‫התייחסתי אליו כאל אח.‬
‫הוא הצליח לשטות בי.‬ ‫הוא הצליח לשטות בהרבה אנשים.‬
‫אם מר רנדולף היה חי, כל זה לא היה קורה.‬
‫אל תחשוב שבגלל שהוא בכלא, זה נגמר.‬
‫זאת רק מהמורה בדרך.‬
‫- מרגרט ב. מורדוק 1968-2021 -‬
‫אני מתגעגעת לזמן שהיינו בבית לבדנו.‬
‫איתי היא לא הייתה צריכה‬ ‫להעמיד פנים שהיא מישהי אחרת,‬
‫ואני מתגעגעת לזה.‬
‫לעולם לא תהיה לי חברה כזאת.‬
‫אני לא יודעת מה עוד לומר, כלומר…‬
‫היא לא כאן, הוא לא פה,‬
‫והכלב אצלי.‬
‫רק אנחנו.‬
‫אני מניחה…‬
‫שזה רק שנינו עכשיו.‬
‫- אלק מורדוק מבקש כעת לערער על הרשעתו. -‬
‫- אלק מורדוק ובאסטר מורדוק‬ ‫סירבו להתראיין. -‬
‫- קרטיס אדוארד סמית עומד לדין‬ ‫על שימוש בנשק חם, -‬
‫- קשירת קשר, סיוע בהתאבדות,‬ ‫תקיפה וחבלה בנסיבות מחמירות, -‬
‫- תביעה כוזבת לתשלום,‬ ‫וארבעה מקרים של הלבנת הון. -‬
‫- בכתב האישום נטען שסמית פדה 437 המחאות -‬
‫- בסכום כולל של כ-2.4 מיליון דולר‬ ‫עבור אלק מורדוק. -‬
‫תרגום כתוביות: נירית שינמן‬